Diari Oficial de la Generalitat Valenciana


Sumari del DOGV 5943, del 29-01-2009 (2009/425)

RESOLUCIÓ de 16 de gener de 2009, del president del Consell Jurídic Consultiu de la Comunitat Valenciana, per la qual es dóna publicitat a la relació ordenada dels aspirants seleccionats per a ser nomenats com a funcionaris de carrera del grup A de titulació en el Cos de Lletrats del Consell Jurídic Consultiu i prendre possessió de les places convocades mitjançant resolució del president de la institució de 19.07.2007 (DOCV núm. 5563, de 25 de juliol de 2007).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5943

Data del DOGV
:   29-01-2009

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2009/425


Data del document
:   16-01-2009

Organisme emissor
:   Consell Jurídic Consultiu de la Comunitat Valenciana

Tipus de document
:   Resolució

Anàlisi jurídica

 Descriptors 

:   * professió jurídica
    * administració regional
    * concurs administratiu

RESOLUCIÓ de 16 de gener de 2009, del president del Consell Jurídic Consultiu de la Comunitat Valenciana, per la qual es dóna publicitat a la relació ordenada dels aspirants seleccionats per a ser nomenats com a funcionaris de carrera del grup A de titulació en el Cos de Lletrats del Consell Jurídic Consultiu i prendre possessió de les places convocades mitjançant resolució del president de la institució de 19.07.2007 (DOCV núm. 5563, de 25 de juliol de 2007). [2009/425]  
D'acord amb el que disposa l'article 18 de la Llei 10/1994, de 19 de desembre, de la Generalitat Valenciana, de Creació del Consell Jurídic Consultiu de la Comunitat Valenciana, en relació amb l'article 41 del seu Reglament aprovat pel Decret del Govern Valencià 138/1996, de 16 de juliol, per a ingressar en el Cos de Lletrats del Consell Jurídic Consultiu de la Comunitat Valenciana és imprescindible la possessió del títol de Llicenciat en Dret i la superació de l'oposició, de conformitat amb les bases i el programa que aprovarà el Ple per a cada convocatòria.  
Mitjançant Resolució d'esta Presidència de 19 de juliol de 2007 es va convocar una oposició per a la provisió de dos places del Cos de Lletrats del Consell Jurídic Consultiu de la Comunitat Valenciana (DOCV núm. 5563, de 25.07.2007), en la base primera de la qual s'indiquen els requisits necessaris perquè els aspirants seleccionats puguen prendre possessió com a funcionaris al servici del Consell Jurídic.   
Per altra part, en la base setena de la convocatòria s'indica que si el nombre d'aspirants que haguera superat totes les proves excedira del nombre de places convocades s'adjudicaran estes als dos opositors que hagueren obtingut major puntuació final, de tal manera que en cap cas podran seleccionar-se ni nomenar-se com a lletrats del Consell Jurídic Consultiu un nombre major de persones que el de places convocades.   
També indica la base setena que el President del Tribunal haurà de publicar en el Diari Oficial de la Comunitat Valenciana la relació ordenada dels aspirants seleccionats, com també el requeriment a aquells perquè en el termini de 20 dies hàbils comptadors des de l'endemà de la publicació en el citat diari oficial aporten els documents necessaris per a ser nomenats lletrats del Consell, resolc:  
Primer  
Donar publicitat a la relació ordenada dels aspirants seleccionats per a ser nomenats funcionaris de carrera del grup A de titulació en el Cos de Lletrats del Consell Jurídic Consultiu de la Comunitat Valenciana i prendre possessió de les places convocades mitjançant Resolució del president de la institució de 19 de juliol de 2007 (DOGV núm. 5563, de 25 de juliol d'aquell any), i que són els següents:  
1r) Constanza Elvira Sánchez Henares  
2n) Teresa Pilar Vidal Martín   
Segon  
En el termini de 20 dies hàbils comptadors des de l'endemà de la publicació en el Diari Oficial de la Comunitat Valenciana de la present Resolució els seleccionats hauran d'aportar davant la Secretaria General del Consell Jurídic Consultiu la documentació que, a continuació, s'indica:  
- Títol original o autenticat de la Llicenciatura en Dret.  
- Certificat mèdic acreditatiu de no patir malaltia o limitació física o psíquica que siga incompatible amb la realització de les funcions dels llocs oferits.  
- Declaració de no trobar-se inhabilitat per a l'exercici de funcions públiques.  
Contra la present resolució les persones interessades podran interposar recurs potestatiu de reposició davant el mateix òrgan que l'ha dictada en el termini d'un mes, o interposar directament recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos, comptadors en ambdós casos a partir de la publicació en el Diari Oficial de la Comunitat Valenciana.   
València, 16 de gener de 2009.- El president: Vicente Garrido Mayol.